กรมการข้าวชู ’ขาณุโมเดล’ ตัวอย่างการผลิตข้าวอย่างยั่งยืน สามารถนำงบประมาณที่ได้รับ มาขยายผลต่อยอดยกระดับได้จริง
นายณัฏฐกิตติ์ ของทิพย์ อธิบดีกรมการข้าว เปิดเผยถึงการทำงานแบบโมเดล เศรษฐกิจของขาณุโมเดล ที่สามารถนำงบประมาณมาขยายผลต่อยอดนำไปสู่ความยั่งยืนว่า เป็นตัวอย่างของกรมการข้าว ที่สนับสนุนเมล็ดพันธุ์ข้าวนุ่ม กข79 ปี2563/64 แค่ 2 ฤดูกาล เมื่อกลุ่มเข้าใจลักษณะของพันธุ์ข้าว ก็มาขยายผล-ต่อยอด เช่น ได้ใบรับรอง GAP ยกระดับการผลิตเป็น GAP+ เป็นข้าวรักษ์โลก เป็นการผลิต ใช้ชีวภาพชีวภัณฑ์ ไม่เผาฟาง ทำให้ข้าวสวย โรงสีให้ราคาดีเป็นที่น่าพอใจ คุณภาพดีสม่ำเสมอจนต้องจองล่วงหน้า แบบนี้ ความยั่งยืนจึงเกิดขึ้น กรมการข้าว ต้องการให้ทุกกลุ่มเติบโต สามารถผลิตข้าวได้อย่างยั่งยืนและพร้อมจะสนับสนุนส่งเสริมให้เติบโตอย่างถาวรไปด้วยกัน ทั้งนี้นายกรัฐมนตรี ได้เน้นย้ำว่าต้องการสร้างความยั่งยืนให้พี่น้องเกษตรกร กรมการข้าวพร้อมสนับสนุนให้ขาณุโมเดลและทุกกลุ่ม เป็นแหล่งผลิตข้าวมีคุณภาพดีและยั่งยืนต่อไปประธานโครงการ ขาณุโมเดล กล่าวขอบคุณที่ผลักดันให้มีวันนี้ สำหรับปี 2565/66 จะยกระดับมาตรฐานการผลิตเป็นข้าวรักษ์โลก ต่อมาทางกลุ่มได้พันธมิตรคือ สมาคมพัฒนาเศรษฐกิจเกษตรรักษ์โลก เป็นพี่เลี้ยงและเชื่อมโยงหน่วยงานภาครัฐให้ ทำให้ขาณุโมเดลได้มาตรฐานเป็นที่ยอมรับจาก Tope market และตลาดจริงใจ จนสามารถนำสินค้าเข้าไปวางจำหน่าย